**Izziņa par atzinumos sniegtajiem iebildumiem par Ministru kabineta noteikumu projektu “Grozījumi Ministru kabineta 2016. gada 14. jūnija noteikumos Nr. 374 “Valsts informācijas sistēmu savietotāja noteikumi”” (VSS – 132)**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | **17.03.2021.** elektroniskā skaņošana  |
|  |  |
| Saskaņošanas dalībnieki | Visas ministrijas, Pārresoru koordinācijas centrs, Latvijas Pašvaldību savienība |
|  |  |
| Saskaņošanas dalībnieki izskatīja šādu ministriju (citu institūciju) iebildumus | Finanšu ministrija un Tieslietu ministrija  |
|  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | Ārlietu ministrija, Ekonomikas ministrija, Iekšlietu ministrija, Izglītības un zinātnes ministrija, Kultūras ministrija, Satiksmes ministrija, Zemkopības ministrija, Pārresoru koordinācijas centrs |
|    |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1. | 7. Izteikt 37. punktu šādā redakcijā:“37. Saņemot no pakalpes lietotāja pieprasījumu nodrošināt, liegt vai atjaunot pakalpes lietotājam piekļuvi, pakalpes turētājs divu darbdienu laikā nodrošina pakalpes lietotājam piekļuvi šai pakalpei atbilstoši pakalpes turētāja norādītajiem piekļuves nosacījumiem vai arī atbilstoši pieprasījumam liedz vai atjauno pakalpes lietotājam piekļuvi šai pakalpei, par to paziņojot pakalpes lietotājam.” | **Tieslietu ministrija**Lūdzam projekta 7. punktā paredzētajā noteikumu 37. punktā vārdus "divu darbdienu laikā" aizstāt ar vārdiem "piecu darbdienu laikā". Valsts zemes dienests šobrīd Valsts informācijas sistēmu savietotājā (turpmāk – VISS) ir izvietojis e-pakalpojumu "Nekustamā īpašuma valsts kadastra informācijas sistēmas teksta dati valsts un pašvaldību iestādēm" (turpmāk – E – pakalpojums). Piekļuves izveidošana E-pakalpojumam (E-pakalpojuma iestādes administratoram) paredz ne tikai tehniska rakstura darbības veikšanas VISS, bet arī iestādes pieprasījumu izskatīšanu, kas paredz piešķiramo tiesību un lomu izvērtēšanu. Gadījumā, ja iestāde pieprasa tiesības lietot E-pakalpojumu pirmo reizi, Valsts zemes dienests izvērtē tiesisko pamatu E-pakalpojuma saņemšanai. Savukārt, ja iestādei ir noslēgts sadarbības līgums vai starpresoru vienošanās ar Valsts zemes dienestu par E-pakalpojuma lietošanu, taču iestāde pieprasa mainīt lietotāju, t.i., E-pakalpojuma iestādes administratoru, arī šādos gadījumos Valsts zemes dienests izvērtē sadarbības līgumā vai starpresoru vienošanās noteikto, kādi dati un ar kādiem meklēšanas parametriem iestādei ir piešķirami. Līdz ar to Valsts zemes dienestam kā E-pakalpojuma turētājam nebūs iespējams divu darbdienu laikā nodrošināt piekļuvi E-pakalpojumam vai arī atbilstoši pieprasījumam liegt vai atjaunot piekļuvi, par to paziņojot E-pakalpojuma lietotājam. | **Ņemts vērā** | 7. Izteikt 37. punktu šādā redakcijā:“37. Saņemot no pakalpes lietotāja pieprasījumu nodrošināt, liegt vai atjaunot pakalpes lietotājam piekļuvi, pakalpes turētājs piecu darbdienu laikā nodrošina pakalpes lietotājam piekļuvi šai pakalpei atbilstoši pakalpes turētāja norādītajiem piekļuves nosacījumiem vai arī atbilstoši pieprasījumam liedz vai atjauno pakalpes lietotājam piekļuvi šai pakalpei, par to paziņojot pakalpes lietotājam.” |
| 40. |  | **Tieslietu ministrija**Projekta 8. punktā paredzētais noteikumu 38.3. apakšpunkts paredz, ka, veicot vai plānojot pakalpē izmaiņas, kas ietekmē informācijas apriti, pakalpes turētājs "uztur pakalpes darbību, kas ļauj pakalpes lietotājiem turpināt pirms izmaiņu veikšanas nodrošināto informācijas apriti, vismaz 12 mēnešus pēc šo izmaiņu ieviešanas, ja tas neietekmē drošu informācijas apriti vai attiecīgā informācijas aprite nav izbeidzama saskaņā ar normatīvajiem aktiem vai sistēmu pārziņu savstarpējo vienošanos." Valsts zemes dienests tehniski un finansiāli nevar nodrošināt uzturēt pakalpes darbību, kas ļauj pakalpes lietotājiem turpināt pirms izmaiņu veikšanas nodrošināto informācijas apriti vismaz 12 mēnešus pēc šo izmaiņu ieviešanas. Līdz ar to lūdzam svītrot šo pienākumu no projekta, jo to nav iespējams izpildīt, citādi jāpapildina anotācija attiecībā par ietekmi uz budžetu, jo normas izpildei ir nepieciešams papildus finansējums. | **Ņemts vērā (panākta vienošanās elektroniskās saskaņošanas laikā)**12 mēnešu iepriekšējā pakalpes versija var netikt uzturēta sekojošos gadījumos:1. Izmaiņas pakalpē ir veiktas, jo tika ietekmēta droša informācijas aprite. Ir izlabotas kļūdas, kas ietekmēja drošību vai datu integritāti.
2. Pakalpē ir veiktas izmaiņas atbilstoši normatīvo aktu prasībām.
3. Ir panākta vienošanās ar pakalpes lietotajiem par citu pakalpes uzturēšanas termiņu vai pastāv starpresoru vienošanās ar pakalpes izmantotājiem, kurā noteikts cits pakalpes uzturēšanas termiņš.
 | Anotācijas I sadaļas 2.punkts papildināts ar skaidrojumu. |
| 45. |  | **Finanšu ministrija**Finanšu ministrija atbalsta Valsts reģionālās attīstības aģentūras (turpmāk – VRAA) pārziņā esošā Valsts informācijas sistēmu savietotāja (turpmāk – VISS) kā viena no starpvalstu informācijas aprites kanāliem izmantošanu, tomēr vienlaikus vēršam uzmanību, ka VRAA VISS izmantošana informācijas aprites procesā nevar tikt noteikta kā obligāta. Valsts ieņēmumu dienesta (turpmāk – VID) gadījumā starpvalstu informācijas aprite veiksmīgi tiek nodrošināta, izmantojot VID informācijas sistēmu savietotāju. Ja VRAA VISS izmantošana tiktu noteikta kā obligāta, tad:1) VID, kā arī Eiropas Savienības un Eiropas Ekonomiskās zonas dalībvalstu informācijas sistēmās būtu jāveic nozīmīgi ieguldījumi un jāveic izmaiņas konfigurācijās, lai nodrošinātu atbilžu nosūtīšanu VISS integrācijas servisiem;2) datu apmaiņas risinājumu pieejamības rādītāji samazinātos:- Eiropas Komisija (turpmāk – EK) nosaka, ka attiecībā uz Elektronisko muitas datu apstrādes sistēmu SLA (Service Level Agreement) līmenim biznesa stundās ir jābūt 99,5 %. Tādējādi, ievērojot maksimālos SLA līmeņus 99,5 % EK un 98 % VARAM, rezultējošais SLA līmenis būtu 97,5 %;- ievērojot maksimālo SLA līmeni 98 % gan VID, gan VARAM, rezultējošais risinājuma SLA līmenis būtu 96 %.Ņemot vērā minēto, lūdzam papildināt anotāciju ar skaidrojumu par to, vai noteikumu projekts paredz obligātu VRAA VISS izmantošanu, izmantojot savietotāja infrastruktūras standartizētus risinājumus, starpvalstu informācijas apritē, tai skaitā, Eiropas Savienības vai Eiropas Ekonomikas zonas dalībvalstu institūcijām, kuras iesaistītas starpvalstu informācijas apritē gadījumos. | **Ņemts vērā**Anotācija ir precizēta nosakot, ka VRAA pārziņā esošais VISS var tikt izmantots starpvalstu informācijas aprites nodrošināšanai, kā arī tiesības VRAA sadarboties ar Eiropas Savienības vai Eiropas Ekonomikas zonas dalībvalstu institūcijām, kuras iesaistītas starpvalstu informācijas apritē. Minētā kārtība neparedz noteikt VISS par obligātu datu aprites nodrošināšanai starpvalstu līmenī. | Anotācijas I sadaļas 2.punkts papildināts ar skaidrojumu. |
| **Priekšlikumi** |
|  |  | **Tieslietu ministrija**Anotācijas I sadaļas 2. punktā rakstīts, ka Eiropas Savienības fondu projekta "Vienotā datu telpa" ietvaros Valsts reģionālās attīstības aģentūra (turpmāk – VRAA) ir īstenojusi VISS pieprasījumu servisa modernizāciju, ieviešot tā tehnoloģisko pēcteci (turpmāk – API Pārvaldnieks). API Pārvaldnieks nodrošina plašākas tehnoloģiskās iespējas starpiestāžu datu aprites risinājumā, savukārt iesaistītās valsts pārvaldes iestādes pakāpeniski veic tehnoloģisko pāreju uz API Pārvaldnieku, kā arī nodrošina piekļuvju pārvaldību API Pārvaldniekā. Līdz ar to lūdzam izvērtēt, vai projektā nebūtu nepieciešams iekļaut pārejas normu, kas noteiks, līdz kuram gadam VRAA nodrošinās pakalpes lietotājam piekļuvi un no kura gada tas pilnībā ir jānodrošina iestādēm (servisa pārzinim). Tā kā iestādes tehnoloģisko pāreju veic pakāpeniski, noteikumu 37. punktā esošo normu ir nepieciešams saglabāt līdz brīdim, kad visas iestādes būs pabeigušas pāreju uz API Pārvaldnieku. | **Ņemts vērā** | Anotācijas I sadaļas 2.punkts papildināts ar skaidrojumu. |
|  | 6. Izteikt 36.2. apakšpunktu šādā redakcijā:“36.2. nosaka piekļuves nosacījumus pakalpei un nodrošina sistēmas pārzinim, kuram ir atļauts lietot šo pakalpi (turpmāk – pakalpes lietotājs), piekļuvi attiecīgajai pakalpei, kā arī liegt vai atjaunot šo piekļuvi.” | **Finanšu ministrija**Lūdzam veikt redakcionālu labojumu, izsakot noteikumu projekta 6.punktu šādā redakcijā: “36.2. nosaka piekļuves nosacījumus pakalpei un nodrošina sistēmas pārzinim, kuram ir atļauts lietot šo pakalpi (turpmāk – pakalpes lietotājs), piekļuvi attiecīgajai pakalpei, kā arī liedz vai atjauno šo piekļuvi.” | **Ņemts vērā** | 6. Izteikt 36.2. apakšpunktu šādā redakcijā: “36.2. nosaka piekļuves nosacījumus pakalpei un nodrošina sistēmas pārzinim, kuram ir atļauts lietot šo pakalpi (turpmāk – pakalpes lietotājs), piekļuvi attiecīgajai pakalpei, kā arī liedz vai atjauno šo piekļuvi.” |
|  |  | **Finanšu ministrija**Atbilstoši anotācijā minētajam, noteikumu projekts izstrādāts, lai mazinātu administratīvo slogu starpvalstu informācijas aprites procesa nodrošināšanai. Ievērojot minēto, lūdzam aizpildīt anotācijas II sadaļas 2.punktu atbilstoši Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” prasībām. | **Ņemts vērā** | Aizpildīts anotācijas II sadaļas 2. punkts. |
|  |  | **Iekšlietu ministrija**Ar projekta 9.punktā ietvertajiem grozījumiem Ministru kabineta 2016.gada 14.jūnija noteikumu Nr.374 “Valsts informācijas sistēmu savietotāja noteikumi” (turpmāk – Noteikumi Nr.374) 45.1.apakšpunktā paredzēts samazināt termiņu, kādā Valsts reģionālās attīstības aģentūra informē visus sistēmu pārziņus, kuri izmanto savietotāju, par plānotajiem darbiem savietotājā vai infrastruktūrā, kas var ietekmēt informācijas apriti. Savukārt ar projekta 10.punktā ietvertajiem grozījumiem Noteikumu Nr.473 47.1.apakšpunktā paredzēts samazināt termiņu, kādā sistēmas pārzinis informē Valsts reģionālās attīstības aģentūru par plānotajiem darbiem attiecīgajā sistēmā, kas var ietekmēt informācijas apriti.Projekta sākotnējās ietekmes novērtējuma ziņojuma (anotācijas) I sadaļas 2.punktā ir norādīts tam pamatojums – valsts pārvaldē, lai sekotu vispārpieņemtajai praksei par ātro izstrādi, izmaiņas risinājumos tiek ieviestas straujāk, nekā tas bijis līdz šim un praksē ievērot līdz šim noteikto piecu dienu gaidīšanas termiņu, lai izmaiņas var ieviest, nav racionāli un pamatoti. Klienti izmaiņas informācijas tehnoloģiju risinājumos vēlas saņemt nekavējoties, tādēļ par plānotajiem darbiem attiecīgajā sistēmā lietotāji būtu informējami ne vēlāk kā divas darba dienas pirms darbu veikšanas.Ņemot vērā, ka ne tikai plānotie darbi, bet arī plānotie pārtraukumi var ietekmēt informācijas apriti, izmantojot savietotāju, aicinām izvērtēt iespēju veikt grozījumus Noteikumu Nr.374 45.2. un 47.2.apakšpunktā, veicot tajos noteiktā termiņa analoģisku samazinājumu. | **Ņemts vērā** |  |
|  |  | **Iekšlietu ministrija**Vēršam uzmanību, ka 2021.gada 28.jūnijā stāsies spēkā Fizisko personu reģistra likums, kas paredz, ka valsts institūcijas un amatpersonas veiks vienotu fizisko personu identifikāciju un datu apstrādi vienotā fizisko personu reģistrācijas un uzskaites sistēmā – Fizisko personu reģistrā. Līdz ar Fizisko personu reģistra likuma spēkā stāšanos zaudēs spēku Iedzīvotāju reģistra likums, tādējādi, valsts informācijas sistēma “Iedzīvotāju reģistrs” izbeigs savu darbību.Ņemot vērā minēto, papildināt projektu ar papildus grozījumu punktu, kas paredzētu aizstāt Noteikumu Nr.374 28.3.apakšpunktā vārdus “Iedzīvotāju reģistrā” ar vārdiem “Fizisko personu reģistrā”. Vienlaikus paredzot, ka minētais grozījumu punkts stājas spēkā 2021.gada 28.junijā. | Veicot izmaiņās Ministru kabineta 2016. gada 14. jūnija noteikumos Nr. 374 “Valsts informācijas sistēmu savietotāja noteikumi” pēc Fizisko personu reģistra likuma spēkā stāšanās, attiecīgi tiks precizēts 28.3. apakšpunkts. Šobrīd ir spēkā 2020. gada 3. jūnija “Grozījumi Fizisko personu reģistra likumā”, kuru pārejas noteikumi nosaka, ka līdz attiecīgu grozījumu izdarīšanai citos Latvijas Republikas normatīvajos aktos terminam "Iedzīvotāju reģistrs" atbilst termins "Fizisko personu reģistrs". |  |
|  |  | **Latvijas Pašvaldību savienība**Beidzot arī Latvijā, reāli dzīvē atteikties no līgumiem starp pašvaldībām un valsts informācijas sistēmu turētājiem par datu apmaiņu, ņemot vērā administratīvo slogu abām iesaistītām pusēm. Lielisks veids kā to īstenot ir šobrīd tuvojošā administratīvi teritoriāla reforma, kas ļauj sakārtot datu apmaiņas jautājumus, ja VARAM izrādītu iniciatīvu un sekmētu vienotas izpratnes veidošanu abām līgumiskajām pusēm. | Informējam, ka minēto problēmu daļēji ir plānots atrisināt ERAF projekta Nr. 2.2.1.1/19/I/002 "Publiskās pārvaldes informācijas un komunikācijas tehnoloģiju arhitektūras pārvaldības sistēma – 2. kārta" ietvaros, kurā, lai elektronizētu līgumu noslēgšanas procesu attiecībā uz datu apriti, ir ieplānots realizēt funkcionalitāti pakalpojumu saņemšanas tiesību (tajā skaitā datu piekļuves atļauju) procesam (turpmāk – datu piekļuves atļauju funkcionalitāte). Datu piekļuves atļauju funkcionalitātes izstrāde ieplānota līdz 2022.gada 22.novembrim. |  |
| Atbildīgā amatpersona |    |
|  | (paraksts)\* |

Rihards Guds

Valsts informācijas un komunikācijas tehnoloģiju attīstības departamenta

Informācijas un komunikācijas tehnoloģiju politikas plānošanas un izveides nodaļas

biznesa procesu analītiķis

tālr.: 67026525, rihards.guds@varam.gov.lv

29.03.2021.